Neale Sechele

**Neale Molaodi Sechele**(1915 - 1985) e ne e le kgosi ya Bakwena. O tlhomilwe mo maemong a o ke kgotlatshekelo ka ngwaga wa 1963 morago ga go tlhokafala ga ga motsalwa le ene ebong Kgari Sechele II,  o ne a patelediwa go ithola marapo ka ngwaga wa 1970. Ka Neale a ne a tlhomilwe e se ka dikeletso tsa batho ebile a ne a sa dire tshwanelo ya gagwe, o ne a sa bonwe ka sepe ke Bakwena.

## Botshelo jwa a sale mmotlana
Neale Molaodi Sechele o tshotswe ka ngwaga wa 1915. E ne e le morwa Baruti Kgosidintsi le Phetogo, mosadi wa pele wa ga kgosi Sechele II. Neale o tsene sekolo kwa Tati Training Institution le Tiger Kloof Educational Institute. Neale e ele monnawe Sebele II, kgosi wa Bakwena. Fa Sebele a ne a tlosiwa ke puso ya bokolone ya Britain ka ngwaga wa 1931, mogolowa Neale o mongwe ebong Kgari Sechele II o ne a nna kgosi.

## Kgosi ya Bakwena
Neale o nnile kgosi ya Bakwena ka ngwaga wa 1963. Loso lwa ga Kgari lo ne lwa baka dikgoberego tsa neelano ya bogosi ka ngwaga wa 1962, mme kgotlatshekelo e ne ya tshwara dipatlisiso ka Tlhakole ngwaga wa 1963. Neale o ne a tlhophilwe e le go intsha mo diphatseng tsa go tsaya lotlhakore mo makgamung a a neng a eme Bonewamang Padi Sechele nokeng le a a emeng Moruakgomo nokeng. Kgotlatshekelo e ne e sa itse fa Neale a ne e se losika lwa ga rraagwe motsalwa le ene lwa madi. Tshwetso ya go tlhoma Neale e ne e tlhotlheleditswe ke puso ya bokolone.

Neale o ne a seka a amogelwa sentle ke Bakwena. O ne a se mo lenaneong la neelano ya go tlhatlhama, gape ka nako ya fa a tlhomiwa, o ne a sa bereke ka jalo gantsi a  itshiela thata. Lolwapa lwa bogosi lo ne lo nyatsa bokgoni jwa gagwe jwa go busa, bontsi jwa batho ba ne ba mmona e le mmereki wa puso. Neale gangwe le gape o ne a ikgatholosa maikarabelo a gagwe a bogosi, a gana go tsenelela bokopano jwa kgotla ebile a gana go nyala kgotsa go tshola bana. Neale o supiwa e ne e le kgosi e e boitseme. Jeff Ramsay o supile fa pus ya ga Neale e ne e palelwa. Mothusa Neale go tswa ka 1964 go tsena 1969, Mack Sechele, gantsi e ne e le ene a eteletseng pele morafe ka ditiro.

Nngwe ya maduo a puso e e lolea mo Bakweneng e ne e le gore morafe o ne o se mo maemong a go lwantsha go simolodisiwa ga puso ya lefatshe ka fa tlase ga Seretse Khama wa Bangwato. Morago ga boipuso jwa lefatshe, Neale o ne a itlhokomolosa maikarabelo a gagwe jaaka leloko ya khansele. Neale o ne a le kgatlhanong le molao wa lefatshe la ngwao, o ne a dira letsholo kgatlhanong le one mo kgaolong. O ne a sa tlhaloganye molao o, mokhanselara wa kgaolo o ne a tsamaya le ene go baakanya mafoko a a seng boammaruri a a neng a a buile.

## Go ithola marapo le loso lwa gagwe
Puso ya Botswana e ne e sa dumalane le maduo a ga Neale a bogosi, mme ga nna le tshusumetso ya gore Neale a fologe setilo ka ngwaga wa 1970. Ka Lwetse a le malatsi a le masome mabedi le motso ngwaga wa 1970, go ne ga bidiwa kgotla gore Neale a balelwe melato. O ne a tlhopha go ithola marapo go tila go sekisiwa le gore a bone madi a gagwe a bogodi. Go na le go tlhoma kgosi e ntšha, puso e ne ya emeletsa Neale ka Bonewamang Padi Sechele ele mogogi wa kgaolo wa ngwao ka Phalane ngwaga wa 1970. Neale o tlhokafetse ka ngwaga wa 1985.

## Metswedi